**Быhаарыы сурук**

Норуот үйэлэргэ өлбөт- сүппэт барђа баайа – кини национальнай культурата уонна искусствота буолар. Оттон национальнай культура диэн норуот олоххо-дьаhахха, үлэђэ – хамнаска, өй-санаа, сиэр-майгы өттүнэн атын омуктартан туох уратыны айбыта-туппута барыта ааттаныан сөп.

Саха ыччата кыра сааhыттан норуот төрүт культуратын этигэр – хааныгар инэрэн, төрөөбүт буоруттан силистээх – мутуктаах, толору куттаах-сүрдээх, саха норуотун салгыыр, ураанхай омугу ууhатар киhи буолан тахсыахтаах. Ол иhин бу предмети үөрэтэргэ маннык **тосхоллор** тутуhуллаллар:

1. Ођо ыччат харађын аhан, болђомтотун тардан, интэриэhи көбүтүү, билиитин- көрүүтүн кэнэтии , ханатыы.
2. Эдэр киhи уйулђатын уhугуннаран , иhирэх иэйиитин сайыннаран, норуота тугу айбытын сэргээн, кэрэхсээн, долгуйар, дуоhуйар гына иитии.
3. Үөрэтэр матырыйаалы бүгүннү олоххо сыhыаран ыччакка үтүө өйү-санааны инэрии, сиэрдээх быhыыны – майгыны олохсутуу.

**Төрүт культураны үөрэтэргэ маннык сыал-сорук турар:**

1. Ођо тылын-өhүн байытан, сааhылаан санарар, кэкккэлээн кэпсиир, оhуордаах уобарастаах, уус тыллаах киhи оноруу.
2. Ођону кыра сааhыттан кылыhахтаах ырыалаах, чуор тойуктаах, үтүөкэн үнкүүhүт, бэртээхэй битииhит буоларга үөрэтии, уhуйуу дьођурун тобулуу, талаанын таhаарыы.
3. Yүнэр көлүөнэ төрөөбүт норуотун мындыр өйүн, амарах сүрэђин, уран тарбађын ытыктаан, онон киэн туттар, киhи кэккэтигэр, омук ортотугар тэннэ сананан сылдьар дьиннээх интернационалист буоларыгар олук ууруу.
4. Ођо уйулђатын уhугуннаран, иhирэх иэйиитин сайыннаран, норуота тугу айбытын сэргээн-кэрэхсээн, долгуйар-дуоhуйар гына иитии.

Үөрэтэр матырыйаал биэс салаађа түмүлүннэ: олох-дьаһах культурата: итэђэл, сиэр-туом, үгэстэр, сүбэлэр-соргулар; историческай көрүү; билинни культура уонна искусство сайдыыта; хотугу омуктар культуралара.